EkBass/fiwiki-20250220-pages-articles huggingface dataset:
Plesetskin piiri

Plesetskin piiri () on paikallinen itsehallintoalue Arkangelin alueella Venäjällä. Alueen länsiosassa sijaitsevan piirin pinta-ala on 27 500 neliökilometriä. Asukkaita piirissä oli 49 077 henkeä (vuoden 2010 väestönlaskenta), joista 33 455 asui kaupunkimaisissa taajamissa (kaupunkilaiset). Loput 15 622 henkeä luokiteltiin maaseutuasukkaiksi. Vuonna 1929 perustetun piirin hallinnollinen keskus on Plesetskin kaupunkimainen taajama (11 037 as.). Lisäksi siihen kuuluvat Jemtsan, Obozerskin, Oksovskin, Puksoozeron, Samodedin, Savinskin ja Severoonežskin taajamat sekä 9 maalaiskuntaa: * Fedovo (ven. Федово) * Holmogorskoje (ven. Холмогорское; keskuspaikka Lomovoje, ven. Ломовое) * Jarnemskoje (ven. Ярнемское; keskuspaikka Ulitino, ven. Улитино) * Kenozerskoje (ven. Кенозерское; keskuspaikka Veršinino, ven. Вершинино) * Kenoretskoje (ven. Кенорецкое; keskuspaikka Korjakino, ven. Корякино) * Konevo (ven. Конево) * Potšezerskoje (ven. Почезерское; keskuspaikka Nižneje Ustje, ven. Нижнее Устье) * Tarasovo (ven. Тарасово) * Undozero (ven. Ундозеро) Plesetskajan rautatieaseman lähellä sijaitsevassa Mirnyin kaupungissa ja laajalla itäpuolisella koealueella toimii Plesetskin avaruuskeskus. Kaupunki ei kuulu Plesetskin piirin yhteyteen, vaan muodostaa erillisen suljetun kaupunkipiirikunnan. ==Lähteet== ==Aiheesta muualla== *Plesetskin piiri Arkangelin alueen sivustolla *Plesetskin piiristä Arkangelin alueen talouselämän sivustolla *
Lenan piiri

Lenan piiri () on paikallinen itsehallintoalue Arkangelin alueella Venäjällä. Alueen kaakkoisosassa Komin tasavallan rajalla sijaitsevan piirin pinta-ala on 10 660 neliökilometriä. Asukkaita on 14 300 henkeä (vuonna 2007). Vuonna 1924 perustettu piiri on saanut nimensä Lenan kylästä, jonne sen keskus oli tarkoitus siirtää entisestä Jarenskin kihlakuntakaupungista. Jarensk kuitenkin säilytti asemansa piirikeskuksena, tosin kyläksi alennettuna. Nykyään piiriin kuluu Urdoman kaupunkimainen taajama sekä kolme maalaiskuntaa: * Kozmino (ven. Козьмино) * Safronovskoje (ven. Сафроновское; keskuspaikka Jarensk) * Soiginskoje (ven. Сойгинское; keskuspaikka Belopašino, ven. Белопашино) Talous perustuu metsätalouteen sekä öljyn ja kaasun kuljetukseen. Piirin kautta kulkee Kotlasin ja Vorkutan välinen rautatie, Uhta–Grjazovets-kaasujohto ja Uhta–Jaroslavl-öljyjohto. Alueella virtaavaa Vytšegdajokea käytetään puun uittoon. ==Lähteet== ==Aiheesta muualla== * Lenan piirin sivusto * Lenan piiri Arkangelin alueen sivustolla *
Krasnoborskin piiri

Krasnoborskin piiri () on paikallinen itsehallintoalue Arkangelin alueella Venäjällä. Alueen kaakkoisosassa sijaitsevan piirin pinta-ala on 9 470 neliökilometriä ja asukkaita on 15 600 henkeä (vuonna 2009). Vuonna 1924 perustetun piirin hallinnollinen keskus on Krasnoborskin kylä. Siihen kuuluu 7 maalaiskuntaa: * Aleksejevskoje (ven. Алексеевское; keskuspaikka Krasnoborsk, ven. Красноборск) * Belosludskoje (ven. Белослудское; keskuspaikka Bolšaja Sludka, ven. Большая Слудка) * Kulikovo (ven. Куликово) * Permogorskoje (ven. Пермогорское; keskuspaikka Bolšaja, ven. Большая) * Telegovskoje (ven. Телеговское; keskuspaikka Jerševskaja, ven. Ершевская) * Tšerevkovo (ven. Черевково) * Verhnjaja Uftjuga (ven. Верхняя Уфтюга) Talous perustuu metsänhankintaan ja -jalostuksen, maanviljelyyn ja elintarviketeollisuuteen. Krasnoborskista on maantie- sekä kesäaikaan myös laivayhteys Vienanjokea pitkin Arkangeliin ja Kotlasiin. ==Lähteet== ==Aiheesta muualla== * Krasnoborskin piirin sivusto * Krasnoborskin piiri Arkangelin alueen sivustolla *
Sotilaskoulutus

Sotilaskoulutus on koulutusta, jonka tarkoitus on opettaa saajaansa toimimaan sotilaallisessa mielessä tarkoituksenmukaisesti sodan tai kriisin oloissa. Tämä koulutus valmistaa koulutettavaa toimimaan tyypillisesti sotilasyksikön jäsenenä ja ääritapauksessa surmaamaan vihollisia tai vaarantamaan henkensä taistelutilanteessa. Alkeistasolla sotilaskoulutusta annetaan usein varuskunnissa. Esimies- ja erikoistehtäviin kouluttamista varten on olemassa erityisiä sotilasoppilaitoksia. Suomessa puolustushaaroittain maasotakoulu, ilmasotakoulu, merisotakoulu ja kaikkiin ylempiin upseeritehtäviin valmistava sotakorkeakoulu. == Katso myös == * Sotilasrikos * Luokka:Seulonnan keskeiset artikkelit
Ustjan piiri

Ustjan piiri () on paikallinen itsehallintoalue Arkangelin alueella Venäjällä. Alueen eteläosassa sijaitsevan piirin pinta-ala on 10 720 neliökilometriä. Piirissä asui vuoden 2010 väestönlaskennan mukaan 30 581 henkeä. Vuonna 1929 perustettu piiri on saanut nimensä sen läpi virtaavasta Vienanjoen sivuhaaran Varan sivujoesta Ustjasta. Hallinnollinen keskus on Oktjabrskin kaupunkityyppinen taajama (9 307 as.). Lisäksi Ustjan piiriin kuuluu Ilezan taajama ja 14 maalaiskuntaa: * Bereznik (ven. Березник) * Bestuževo (ven. Бестужево) * Dmitrijevskoje (ven. Дмитриевское; keskuspaikka Alferovskaja, ven. Алферовская) * Kizema (ven. Кизема) * Lihatšovskoje (ven. Лихачевское; keskuspaikka Mirnyi, ven. Мирный) * Loiga (ven. Лойга) * Malodory (ven. Малодоры) * Orlovskoje (ven. Орловское; keskuspaikka Dubrovskaja, ven. Дубровская) * Plosskoje (ven. Плосское; keskuspaikka Levoplosskaja, ven. Левоплосская) * Rostovsko-Minskoje (ven. Ростовско-Минское; keskuspaikka Uljanovskaja, ven. Ульяновская) * Šangaly (ven. Шангалы) * Sinitskoje (ven. Синицкое; keskuspaikka Kidjuga, ven. Кидюга) * Strojevskoje (ven. Строевское) * Tšerenovskoje (ven. Череновское; keskuspaikka Kadyjevskaja, ven. Кадыевская) Seudun pääelinkeinot ovat maa- ja metsätalous. ==Lähteet== ==Aiheesta muualla== * Piirin portaali (ustyany.net) * Ustjan piiristä kertova sivusto * Ustjan piiri Arkangelin alueen sivustolla Luokka:Arkangelin alueen piirit
Ugandan presidentti

Ugandan presidentti on Ugandan valtionpäämies. Presidentin asema oli aluksi lähinnä seremoniallinen pääministerin pitäessä suurinta valtaa. Vuodesta 1966 pääministeri Milton Obotesta tuli sekä maan pääministeri että presidentti. Tästä lähtien presidentti on ollut Ugandan politiikan vahvin elin. Presidentti valitaan vaalilla viiden vuoden välein. Nykyinen presidentti on Yoweri Kaguta Museveni. == Luettelo presidenteistä == Nimi Vallassa Nimike Edward Mutesa II 1962 – 1966 Presidentti Milton Obote 1966 – 1971 Presidentti Idi Amin 1971 – 1979 Presidentti Yusufu Lule 1979 – 1979 Presidentti Godfrey Binaisa 1979 – 1980 Presidentti Paulo Muwanga 1980 – 1980 Komission puheenjohtaja Presidenttikomissio 1980 – 1980 Komissio Milton Obote 1980 – 1985 Presidentti Bazilio Olara-Okello 1985 – 1985 Sotilasneuvoston puheenjohtaja Tito Okello 1985 – 1986 Sotilasneuvoston puheenjohtaja Yoweri Museveni 1986 – Presidentti Luokka:Ugandan presidentit
Amanda Jenssen

Jenny Amanda Katarina Jenssen, (s. 12. syyskuuta 1988 Lund, Ruotsi) syntymänimeltään Jenny Amanda Katarina Bengtsson on ruotsalainen laulaja ja lauluntekijä. Hän nousi julkisuuteen tultuaan toiseksi Ruotsin Idol- kilpailussa vuonna 2007. Jenssenin esikoisalbumi Killing My Darlings julkaistiin vuonna 2008 ja se menestyi hyvin, myyden Ruotsissa tuplaplatinaa ja sijoittuen siellä albumilistan sijalle yksi. == Ura == === Uran alkuvaiheet === Jenssen aloitti uransa laulajana Oh Hollie Neverdays ja Amanda and the Papas -bändeissä. Oh Hollie Neverdays kirjoitti omat kappaleensa, kun taas Amanda and the Papas esitti cover-versioita. Oh Hollie Neverdays voitti ruotsalaisen "Musik Direkt" -kilpailun, minkä jälkeen yhtye teki kiertueen Gambiassa. === Idol === Jenssen osallistui vuonna 2007 ruotsalaiseen Idol- kilpailuun, ollen yksi ennakkosuosikeista alusta saakka. 7. joulukuuta 2007 pidetyssä viimeisessä finaalissa hän kuitenkin hävisi Marie Picassolle, saaden 48.7% annetuista äänistä. === Ensimmäinen albumi === 3\. tammikuuta 2008 Jenssen ilmoitti solmineensa levytyssopimuksen. Hänen esikoisalbuminsa ensimmäinen single, Do You Love Me julkaistiin 23. tammikuuta ja sitä myytiin kultaa. "Amarula Tree", mikä julkaistiin albumin toisena singlenä, julkaistiin huhtikuussa 2008 ja pian sen jälkeen, 7. toukokuuta 2008, Jenssenin esikoisalbumi Killing My Darlings julkaistiin. Albumia myytiin Ruotsissa tuplaplatinaa ja se olikin yksi sen vuoden myydyimpiä albumeita. Kesällä 2008 Jenssen aloitti Ruotsin kiertueensa ja se menestyi hyvin. Kesän lopuksi Aftonbladetin lukijat äänestivät hänestä kesäkiertueiden kuningattaren. Vuoden 2009 alussa Jenssen voitti "Vuoden naisartisti" ja "Vuoden tulokas" -palkinnot. === Toinen albumi === Esikoisalbuminsa menestyksen jälkeen Jenssen palasi studiolle äänittämään uutta materiaalia toista studioalbumiansa varten. Happyland julkaistiin 28. lokakuuta 2009. Sitä myytiin kultaa ja se sijoittui Ruotsin albumilistalla sijalle kolme. Kriitikot ottivat albumin hyvin vastaan ja se voittikin "Parhaan sävellyksen" Grammy-palkinnon. Ensimmäinen albumilta julkaistu single oli albumin nimikkoraita, Happyland, mikä oli Ruotsin singlelistan sijalla kolme. Jenssen voitti albumistaan myös "Parhaan naisartistin" Grammy-palkinnon. == Tuotanto == === Studioalbumit === * * * * === Singlet === * "Do You Love Me" (2008) * "Amarula Tree" (2008) * "For the Sun" (2008) * "Greetings from Space" (2009) * "Happyland" (2009) == Aiheesta muualla == *Viralliset sivut Jenssen, Amanda Jenssen, Amanda Jenssen, Amanda
Pirkkalan vanha kirkko

Pirkkalan vanha kirkko on Pirkkalan Pirkkalankylässä sijaitseva kirkkorakennus. Se on rakennettu vuonna 1921, jolloin Pirkkala ja Nokia erotettiin. Kirkon on suunnitellut arkkitehti Ilmari Launis, ja siinä on 175 istumapaikkaa. Vuonna 1937 kirkko maalattiin taiteilija Uuno Alangon suunnitelmien mukaisesti, ja häneltä myös hankittiin alttaritaulu. Jouluaattona 24. joulukuuta 1945 tulipalo vahingoitti kirkon sisäpuolta pahasti. Seuraavana vuonna kirkkoa alettiin korjata, ja Uuno Alanko maalasi alttaritaulun kokonaan uudestaan. Kolmannen kerran kirkkoa korjattiin 1972, jolloin se sai lämmityslaitteiston, se maalattiin sisäpuolelta uudestaan ja urut uusittiin 16-äänikertaisiksi.Pirkkalan vanha kirkko ja hautausmaa. PDF. Viitattu 27.3.2014. Pirkkalan seurakunta Kirkon katuosoite on Anian Rantatie 226.Seurakunnan toimitilat. Viitattu 27.3.2014. Pirkkalan vanhin kirkko on sijainnut vanhan kirkon alueella 1200-luvulla. Ainoastaan vuosina 1857-1920 paikalla ei ollut kirkko- eikä hautaustoimintaa Pirkkalan kirkollisen elämän keskityttyä Pyhäjärven pohjoispuolelle rakennettuun Pirkkalan kivikirkkoon. == Kirkon historialliset taustat == Uuden kirkon rakentaminen seurasi Etelä- Pirkkalan (nykyisin Pirkkala) päätöksestä erota Pohjois-Pirkkalasta (nykyinen Nokia) ja jatkaa itsenäisenä seurakuntana. Pohjois-Pirkkala oli teollistunut ja Etelä-Pirkkala oli pääosin maatalous-aluetta. Sankilassa pidettiin 1917 kokous jossa käsiteltiin seurakunnan jakamista. Kolmen hengen toimikunta joka vei hanketta eteenpäin. Partolan kartanon omistaja Hannes Palmroth, Pietari Väisänen ja K.E. Ollila tekivät anomuksen jakaa seurakunta. Päätös oli ensimmäinen askel kohti itsenäistä Etelä-Pirkkalan kuntaa, joka perustettiin 1921. Tuomiokapituli hyväksyi jaon 1918. Pohjois-Pirkkala valitti jakoa, mutta se kuitenkin toteutettiin. Etelä-Pirkkala sai jaossa Etelä-Pirkkalan puolella sijaitsevan pappilan. Etelä-Pirkkalassa ei ollut kirkkoa, Pirkkalan seurakunnan ainoa kirkko oli Pohjois-Pirkkalassa. 1919 Etelä-Pirkkalalaiset päättivät rakentaa uudelle seurakunnalle oman kirkon. Rakennuslautakunnan puheenjohtajaksi valittiin Hannes Palmroth, joka vuodesta 1921 toimi Etelä- Pirkkalan kunnanvaltuuston puheenjohtajana. Kirkkoa suunnitteli arkkitehti Ilmari Lauris ja rakennusmestariksi valittiin A. Valtonen. Marraskuussa 1920 pyydettiin lehti-ilmoituksessa tarjouksia 120.000 tiilelle rakennuslautakunnan puolesta. Reilu vuosi myöhemmin, sunnuntainana 3.7.1921 Etelä-Pirkkalan uusi kirkko vihittiin. Tilaisuudessa puheen pitivät kirkkoherra Hämäläinen, maaherra Albert von Hellens, rakennuslautakunnan puolesta Hannes Palmroth ja Porvoon tuomiokapitulin puolesta asessori Hjalmar Svanberg. == Lähteet == == Aiheesta muualla == * Valokuva vanhasta kirkosta. J. Rajala. Viitattu 27.3.2014. Luokka:Ilmari Launiksen suunnittelemat rakennukset Vanha kirkko Luokka:Pirkanmaan kirkkorakennukset Luokka:Suomen kivikirkot
Johnston McCulley

Johnston McCulley (2. helmikuuta 1883 – 23. marraskuuta 1958) oli yhdysvaltalainen pulp-kirjailija ja elokuvakäsikirjoittaja, joka tunnetaan Zorron luojana. ==Elämäkerta== McCulley työskenteli poliisitoimittajana National Police Gazettelle ja oli Yhdysvaltain armeijan julkisten asioiden upseeri ensimmäisessä maailmansodassa. Hän oli kiinnostunut historiasta ja aloitti kirjailijan uransa tekemällä tarinoita taskukirjoihin ja myöhemmin novelleihin. McCulleyn ensimmäinen suositumpi hahmo oli herrasmiesrikollinen Black Star, jota miljonääri Roger Verbeck-Flagellum ja entinen rikoskumppani Muggs yrittivät saada kiinni. Tarinaa julkaistiin Detective Story Magazine -lehdessä. 1918 hän julkaisi toisen superrikollisen The Spider, joka oli pyörätuolilla liikkuva rikollisjärjestön johtaja. Hahmo käytti psyykkisiäkykyjä rikosten tekemiseen. Vuosi sen jälkeen McCulleyn tunnetuin hahmo sai alkunsa, kun ensimmäinen tarina Zorrosta julkaistiin All-Story Weekly lehdessä. Espanjan Kaliforniassa oikeutta jakava Zorro oli rikkaaseen perheeseen kuuluva Don Diego Vega, joka kaksoisroolillaan pyrkii auttamaan paikallisia asukkaita korruptuneilta virkamiehiltä.Johnston McCulley. Author of Zorro vintagelibrary.com Viitattu 2.10.2020 Zorron tarina saavutti suosiota, että siitä julkaistiin mykkäelokuva Zorron merkki 1920. McCulley päätti jatkaa Zorron kirjoittamista, kun hahmon tarkoitus oli alun perin olla vain yhden tarinan mittainen. Menestyksen myötä hän ryhtyi käsikirjoittamaan elokuvia kirjojen ohella aina 1950-luvulle saakka. == Lähteet == == Aiheesta muualla == * Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Vuonna 1883 syntyneet Luokka:Vuonna 1958 kuolleet
Long Duration Exposure Facility

Long Duration Exposure Facility (LDEF) oli NASAn avaruusolosuhteita mittaava matalan kiertoradan (noin 500 kilometriä) satelliitti. Se vietiin avaruuteen 7. huhtikuuta 1984 avaruussukkula Challengerilla ja tuotiin avaruussukkula Columbialla takaisin maahan 20. tammikuuta 1990, jossa sen vauriot analysoitiin. Satelliitti oli noin 9 800 kilogrammaa painava ja sen eri pinnat oli päällystetty maaleilla, aurinkopaneleilla ja lämpösuojaeristepeitoilla, joiden vaurioita avaruuden säteilyssä, tyhjiössä ja avaruusromutörmäyksissä haluttiin analysoida. Kaikkiaan aluksella oli 57 koetta. ==Lähteet== == Aiheesta muualla == Luokka:Tiedesatelliitit
Siachenin jäätikkö

Siachenin jäätikkö on Intian, Pakistanin ja Kiinan rajaseudulla melko lähellä Karakorumin solaa oleva vuoristojäätikkö Ladakhin alueen pohjoispuolella. Pakistan piti aluetta omanaan, mutta Intia miehitti sen vuonna 1984, jolloin jäätiköstä tuli maailman korkein miehitetty kohta. Alueen korkeimmat kohdat ovat 6 700 metrin korkeudessa ja lämpötilat voivat olla jopa −70 °C.Kashmir's Siachen glacier a frigid outpost in India-Pakistan conflict CBC News 7.4.2012. Jäätikkö on kutistunut puoleen alkuperäisestä koostaan. == Katso myös == *Siachenin konflikti ==Lähteet== == Aiheesta muualla == * Blankonthemap The Northern Kashmir WebSite * Outside magazine article about Siachen battleground * Nuclear rivals in Siachen talks; BBC News, report, 26.5.2005 * Siachen, A War for ice, An awarded documentary on the Siachen War * Why Siachen Matters? * The Times of India: India opens Siachen to trekkers Luokka:Jäätiköt Luokka:Kashmir Luokka:Kiistanalaiset alueet
Plies

Algernod Lanier Washington (s. 1. heinäkuuta 1976 Fort Myers, Florida, Yhdysvallat), taiteilijanimellään Plies, on yhdysvaltalainen rap-artisti. 1990-luvulla Plies ja hänen veljensä Big Gates perustivat oman levy-yhtiön nimeltä Big Gates Records. Pliesin nimi tulee hänen kotiseutunsa sanasta, joka tarkoittaa hyvin tienaavaa huumediileriä. Pliesin albumeita on myyty Yhdysvalloissa 1,4 miljoonaa kappaletta. == Diskografia == === Albumit === * 2007: The Real Testament * 2008: Definition of Real * 2008: Da REAList * 2010: Goon Affiliated === Singlet === * "Shawty" (mukana T-Pain) (2007) * "Hypnotized (mukana Akon) (2007) * "I Am the Club" (2008) * "Bust It Baby Pt. 2" (mukana Ne-Yo) (2008) * "Please Excuse Me Hands (mukana Jamie Foxx & The- Dream) (2008) * "Put It on Ya" (mukana Chris J) (2008) * "Want It, Need It" (mukana Ashanti) (2009) * "Plenty Money" (2009) * "Becky" (2009) * "Medicine" (mukana Keri Hilson) (2009) * "She Got It Made" (mukana Bei Maejor) (2010) * "Just (The Tip)" (mukana Ludacris & Jeremih) (2011) === Mixtapet === * 2005: 36 Ounces (A Whole Brick) * 2006: 100% Real Nigga * 2006: Dj Drama & Plies - From The Bottom To The Top * 2006: DJ Smallz & Piles - The Calm Before The Storm * 2007: DJ Rell and Plies - Streetz Iz Talking * 2007: DJ Rell And Plies - Streets Iz Talkin II (A Real Nigga Epidemic) * 2007: DJ Scream And Plies - The Truth Hurts * 2007: DJ Storm and Plies - Drank Epidemic 11 and 11.2 * 2007: DJ Worldwide Legacy presents Plies - Got Em' Hatin * 2007: Plies - Greg Street Presents 30 Days * 2007: Plies - The Countdown * 2008: DJ 31 Degreez & Plies - My World * 2008: DJ Bobby Black And DJ Messiah - Present Plies And Lil Boosie - Crack Addiction * 2008: DJ Ntire & Plies - Definition Of Real [The Prelude] * 2008: DJ Rah2k And DJ Racks Present Plies - Hate Talk * 2008: Rick Ross And Plies - Goon Music * 2008: Trap-A-Holics Plies Pussy Monster * 2008: Trap-A-Holics Present Plies - Definition Of Real * 2008: DJ Rell Plies And Rick Ross - Barrel Brothers - (Welcome To The Gunshine State)[Bootleg] * 2008: DJ Spinatik - The Trillest And The Realest (Rick Ross & Plies) [Bootleg] * 2008: Kochece - Trilla Goon (Rick Ross & Plies) * 2008: DJ Cannon Banyon Plies Vs Weezy [Bootleg] * 2008: DJ Crowd and Plies - Shell N Marijuana [Bootleg] * 2008: Rah2k & The Infamous Kid Present - Plies & Trina Fuck Friends [Bootleg]' * 2010: You Need People Like Me (mukana DJ Scream) * 2010: You Need People Like Me 2 (mukana DJ Scream) * 2010: No Chaser (mukana DJ Scream) * 2011: I Fuck With The DJ (mukana Big Gates Records) * 2011: Aristotle (mukana Bigga Rankin ==Muuta== * Viralliset sivut == Lähteet == Plies Plies Plies
Bedum

Bedum on kunta Groningenin provinssissa Alankomaissa. Se on yksi suurimmista Groningenin kaupungin satelliittikaupungeista. Bedumissa on 10 433 asukasta (vuonna 2016) ja sen pinta-ala on 44,57 neliökilometriä. Bedumissa on kolme supermarkettia, useita pubeja, kalteva kellotorni ('Bedumin kalteva torni') sekä rautatieasema. == Tunnettuja bedumilaisia == * Arjen Robben, jalkapalloilija == Lähteet == == Aiheesta muualla == Luokka:Groningenin kunnat
Eugene Kranz

Eugene Francis ”Gene” Kranz (s. 17. elokuuta 1933 Toledo, Ohio) on eläkkeelle jäänyt Nasan entinen päälennonjohtaja, joka tuli kuuluisaksi Apollo 13:n pelastamisesta ja Apollo 11:n johtamisesta kuun pinnalle (Apollo 11:n kuumoduuli vei ensimmäisenä kaksi ihmistä vieraan taivaankappaleen pinnalle kesällä 1969). Hän oli Apollo-ohjelmassa yksi päälennonjohtajista ja johti muun muassa Apollo 13:n miehistön pelastamista. Kranz oli saanut lennonjohtokokemusta ennen Apollo-ohjelmaa Gemini-sarjan avaruuslento- ohjelmasta. Apollo 11:n kuumoduuli (LM) laskeutui kuun pinnalle ensimmäisenä Apollo-ohjelman lentona. Koko kriittisen jarrutusvaiheen ajan, joka kesti noin 12 minuuttia ennen pintakosketusta, toimi päälennonjohtajana Gene Kranz ja hänen lennonjohtotiiminsä. Tiimiin kuului lukuisia lennon osa-alueiden alilennonjohtajia, joiden lennonvalvontaan perustuen Kranz saattoi antaa lopulliset etenemis- ja laskeutumisluvat Apollo 11:n kuumoduulin miehistölle. Ennen kunkin kriittisen vaiheen aloittamista Kranz tyypillisesti kävi läpi jokaisen alilennonjohtajan ja kysyi "onko lupa ("go").." siihen ja siihen vaiheeseen. Lopullisen luvan antaminen astronauteille edellytti, että kaikki alilennonjohtajat antoivat luvan ("go"). Tämän tiedon Kranz välitti CAPCOMille (astronauttien kuulokemyssyyn puhujalle), joka lopulta viestitti luvan astronauteille koko maata kiertävän DSN (Deep Space Network) radiolinkkijärjestelmän avulla. Lennonjohtajat näkivät edessään monitoreissa reaaliaikaisen tiedon eri laitteiden tilasta niihin asennettujen antureiden avulla. Tietoja siirsivät avaruusalusten tietokoneet tietoliikenteenä DSN:n välityksellä maapallolle automaattisesti. Lennonjohtajien työ ja erilaisten ongelmatilanteiden arvostelukyky oli välttämätön ja arvokas apu Apollo- ohjelman onnistumisessa. Lentäväksi lauseeksi muodostui Kranzin Apollo 13 -projektin vaikeuksien keskellä lausumaksi väitetty ”Epäonnistuminen EI ole vaihtoehto!” Lausahdus juontuu simulaatiokoulutuksesta, jota lennonjohtajat kävivät miehistön ja muun tarvittavan henkilökunnan kanssa vuosia ennen varsinaisia lentoja. Simulaatioissa harjoiteltiin kaikkia mahdollisia mieleen tulevia tapahtumakulkuja, minkä johdosta lennonjohtajista kehittyi taitavia lentoon liittyvien ongelmatilanteiden selvittäjiä. Täydellistä ja lopullista epäonnistumista ei suvaittu missään skenaariossa, vaan ponnisteluja lennon pelastamiseksi jatkettiin aina viimeiseen asti. Näin toimittiin myös Apollo 13:n todellisessa katastrofissa, jossa huoltomoduulissa tapahtui räjähdys. Vuoden 1995 elokuvassa Apollo 13 Kranzia esitti Ed Harris. Kranz vetäytyi täysin julkisuudesta jäätyään eläkkeelle. Luokka:Nasa Luokka:Yhdysvaltalaiset virkamiehet Luokka:Vuonna 1933 syntyneet Luokka:Elävät henkilöt Luokka:Apollo- ohjelma
Bellingwedde

Bellingwedde on kunta Groningenin provinssissa Alankomaissa. Kunnassa on arviolta 8 971 asukasta (vuonna 2016) ja sen pinta-ala on 108,39 neliökilometriä. == Asutuskeskukset == Bellingwolde, Blijham, Klein-Ulsda, Oudeschans, Rhederbrug, Veelerveen, Vriescheloo, Wedde ja Wedderveer. == Lähteet == == Aiheesta muualla == Luokka:Groningenin kunnat
Dedicated Kinks

Dedicated Kinks on The Kinksin heinäkuussa 1966 julkaistu EP-levy. ==Kappaleet== A-puoli #Dedicated Follower of Fashion #Till the End of the Day B-puoli # * See My Friends #Set Me Free ==Kokoonpano== ===The Kinks=== *Ray Davies *Dave Davies *Pete Quaife *Mick Avory ==Lähteet== *Albumin tiedot kinks.it.rit.edu -sivustolla ===Viitteet=== Luokka:The Kinksin EP:t Luokka:Vuoden 1966 EP:t
Fred Foy

Fred Foy (27. maaliskuuta 1921 – 22. joulukuuta 2010) oli yhdysvaltalainen radiokuuluttaja ja ääninäyttelijä, joka muistetaan parhaiten The Lone Ranger -radiosarjan kertojan roolista.Radio Hall of Fame: Fred Foy Radiouransa Foy aloitti detroitilaisella WMBC-asemalla vuonna 1940, jolta hän kaksi vuotta myöhemmin siirtyi WXYZ-asemalle. Sota-aikana hän palveli Yhdysvaltain puolustusvoimien radioverkossa sijoitettuna Kairoon. Vuonna 1948 hänet valittiin The Lone Rangerin kuuluttajan ja kertojan rooliin, jota tehtävää hän hoiti aina sarjan päättymiseen asti vuonna 1955.Profile of Fred Foy by Scott Benjamin Vuonna 1960 siirtyi ABC:n televisioverkkoon. Hän toimi kertojana kymmenissä dokumenttielokuvissa. Fred Foy nimettiin Radio Hall of Fameen vuonna 2000. == Lähteet == ==Aiheesta muualla== * Luokka:Radio Hall of Fame Luokka:Yhdysvaltalaiset ääninäyttelijät Luokka:Yhdysvaltalaiset radionäyttelijät Luokka:Kuuluttajat Luokka:Vuonna 1921 syntyneet Luokka:Vuonna 2010 kuolleet
De Marne

De Marne on kunta Groningenin provinssissa Alankomaissa. Siellä on arviolta 10 101 asukasta (vuonna 2016) ja sen pinta-ala on 168,21 neliökilometriä. == Asutuskeskukset == Broek, Eenrum, Hornhuizen, Houwerzijl, Kleine Huisjes, Kloosterburen, Kruisweg, Lauwersoog, Leens, Mensingeweer, Molenrij, Niekerk, Pieterburen, Schouwerzijl, Ulrum, Vierhuizen, Warfhuizen, Wehe-den Hoorn, Westernieland, Zoutkamp, Zuurdijk. == Lähteet == == Aiheesta muualla == Luokka:Groningenin kunnat
Empatogeenit

Empatogeeni (joskus myös entaktogeeni) on nimitys ryhmälle psykoaktiivisia aineita, jotka vaikuttavat erityisesti tunne-elämään ja sosiaalisuuteen. Nimen keksi Ralph Metzner vuonna 1983, ja se liittyy aineiden empaattisuutta lisäävään vaikutukseen. Useimmat empatogeenit toimivat vapauttamalla keskushermostossa serotoniinia, dopamiinia ja noradrenaliinia. Empatogeeneille tyypillisen rakastumisen ja yhteenkuuluvuuden tunteen uskotaan liittyvän erityisesti serotoniinin vapautumiseen. Suurin osa tunnetuista empatogeeneista on amfetamiinijohdannaisia (esimerkiksi ensimmäinen ja tunnetuin empatogeeni, MDMA eli ekstaasi). Myös joillakin fenetyyliamiini- ja tryptamiinijohdannaisilla on empatogeenisia vaikutuksia. Näitä ovat esimerkiksi 2C-B ja 2C-I. ==Katso myös== * Hallusinogeenit * Psykedeelit *
Kinks (EP)

Kinks on The Kinksin huhtikuussa 1968 julkaistu EP-levy. Sen kaikki kappaleet sisältyvät edellisvuonna julkaistulle Something Else by The Kinks -albumille. ==Kappaleet== A-puoli #David Watts #Two Sisters B-puoli # * Lazy Old Sun #Situation Vacant ==Kokoonpano== *Ray Davies *Dave Davies *Pete Quaife *Mick Avory ==Lähteet== * Luokka:The Kinksin EP:t Luokka:Vuoden 1968 EP:t
Toisen kerroksen lauluja

Toisen kerroksen lauluja () on Roy Anderssonin käsikirjoittama ja ohjaama ruotsalainen elokuva vuodelta 2000. Elokuvassa esitetään sarja toisistaan riippumattomia kohtauksia, jotka yhdessä tulkitsevat nykyelämää. Elokuvassa käytetään useita lainauksia César Vallejon teoksista. Elokuva on ensimmäinen osa Anderssonin ”trilogiasta ihmisenä olemisesta”, jonka myöhemmät osat ovat Sinä elävä (2007) ja Kyyhkynen oksalla istui, olevaista pohtien (2014).Sarhimaa, Jutta: Päättäjä on pettäjä myös Roy Anderssonin hirtehisessä tragikomediassa, Helsingin Sanomien Nyt-liite 5.3.2015. Viitattu 22.10.2016. ==Lähteet== ==Aiheesta muualla== * * Arvostelu elitisti.netissä (Ilja Rautsi) * Markku Soikkeli: Toisen kerroksen lauluja. Luokka:Vuoden 2000 ruotsalaiset elokuvat Luokka:Ruotsalaiset draamaelokuvat Luokka:Roy Anderssonin ohjaamat elokuvat Luokka:Mustan komedian elokuvat
Audiovisual Finland

Audiovisual Finland ry (entinen Favex ry) oli elokuva- ja TV-alan järjestö, joka perustettiin vuonna 2007 edistämään suomalaisen audiovisuaalisen teollisuuden pääsyä kansainvälisille markkinoille. Järjestö oli alun perin nimeltään Favex (Finnish Film & Audiovisual Export) ja se vaihtoi nimensä tammikuussa 2016 Audiovisual Finland ry:ksi. Yhdistyksen toiminnot siirrettiin 2018 osaksi uutta Audiovisual Producers Finland – APFI ry:tä. Yhdistystä ensimmäinen toiminnanjohtaja oli Petra Theman ja viimeisenä toiminnanjohtajana oli vuodesta 2013 Johanna ”Nunnu” Karppinen. Yhdistyksen viimeinen puheenjohtaja oli Kopioston toimitusjohtaja Valtteri Niiranen. ==Hulda- palkinto== Järjestö jakoi vuodesta 2012 vuosittain Hulda-vientipalkinnon. Sen nimi juontaa Hella Wuolijoen Juurakon Hulda -näytelmän pohjalta tehdystä samannimisestä elokuvasta (1937), josta tehtiin Yhdysvalloissa elokuva Farmarin tytär (1947). Palkintoa on jakanut vuodesta 2022 Audiovisual Producers Finland – APFI ry. Palkinnon ovat saaneet: * 2012 Melancholia [4] * 2013 Iron Sky * 2014 Dibitassut * 2015 Big Game * 2016 Mustat lesket * 2017 Angry Birds * 2018 Rabbit Films Oy * 2022 It’s Alive Films * 2023 Sisu * 2023 Kuolleet lehdet ==Lähteet== Luokka:Suomalaiset kulttuurijärjestöt Luokka:Elinkeinoelämän järjestöt Luokka:Kansainvälisen kaupan järjestöt
ObZen

__NOTOC__ obZen on ruotsalaisen metalliyhtyeen Meshuggahin kuudes studioalbumi. Se julkaistiin Euroopassa 7. maaliskuuta 2008 ja Yhdysvalloissa 11. maaliskuuta 2008. Albumi sisältää yhdeksän kappaletta ja on kestoltaan 52 minuuttia 29 sekuntia. Yhtyeen rumpali Tomas Haake soittaa obZenilla itse rummut, toisin kuin edellisellä albumilla Catch Thirtythree, jonka kappaleissa rummut oli ohjelmoitu. Haake on myös sanoittanut kaikki albumin kappaleet. Albumi nousi Suomen virallisen listan sijalle 21. == Kappaleet == # # # # # # # # # == Kokoonpano == * Jens Kidman – laulu * Fredrik Thordendal – soolokitara * Mårten Hagström – rytmikitara * Tomas Haake – rummut * Dick Lövgren – basso == Arvostelut == * Metacritic: 83/100Metacritic aggregate * Allmusic: Allmusic review * Alternative Press: Alternative Press * Imperiumi.net: Imperiumi.net * Rumba: erittäin positiivinenRumba * Soundi: Soundi * Sputnikmusic: Sputnikmusic == Lähteet == == Aiheesta muualla == * * Luokka:Meshuggahin albumit Luokka:Vuoden 2008 albumit
Chris Evans (animaattori)

Christopher Evans on yhdysvaltalainen animaattori, joka on toiminut vuodesta 2006 lähtien myös animaatio-ohjaajana sarjoissa The Likeaballs ja Zorro: Generation Z. Animaattorina Evans on toiminut television parissa vuodesta 1971 lähtien. ==Lähteet== * Luokka:Yhdysvaltalaiset animaattorit Luokka:Syntymävuosi puuttuu Luokka:Elävät henkilöt
Fran Striker

Fran Striker (1903isbndb.com: Striker, Fran - 4\. syyskuuta 1962) oli yhdysvaltalainen radiokäsikirjoittaja, joka tunnetaan parhaiten sarjoista The Lone Ranger ja The Green Hornet.Radio Hall of Fame: Fran Striker Striker aloitti radiokäsikirjoittajan uransa Buffalossa 1920-luvulla kirjoittamalla paikallisille radioasemille, kunnes hän sai myytyä kolme sarjaa detroitilaiselle WXYZ-asemalle. Vuonna 1933 aseman johtaja George W. Trendle pyysi Strikeria kirjoittamaan ideoimaansa uutta seikkailusarjaa The Lone Rangeria. Sarja oli menestys ja Striker kirjoitti radiosarjaa 21 vuoden ajan. Sen lisäksi hän kirjoitti myös sarjaan perustuvaa sarjakuvaa ja romaanisarjaa. Muita Strikerin kirjoittamia radiosarjoja olivat muun muassa 1936-1952 esitetty The Green Hornet, Challenge of the Yukon ja Ned Jordan, Secret Agent. Fran Striker nimettiin Radio Hall of Fameen vuonna 1988. ==Lähteet== ==Aiheesta muualla== * Luokka:Radio Hall of Fame Luokka:Yhdysvaltalaiset kirjailijat Luokka:Yhdysvaltalaiset radiokäsikirjoittajat Luokka:Vuonna 1903 syntyneet Luokka:Vuonna 1962 kuolleet
Sean Catherine Derek

Sean Catherine Derek (s. 16. lokakuuta 1953) on yhdysvaltalainen televisiokäsikirjoittaja, joka on kirjoittanut jaksoja enimmäkseen piirrossarjoihin 1980-luvulta lähtien. Hän kirjoitti jaksoja muun muassa suosittuihin sarjoihin 1990-luvulla, kuten Batman ja Hämähäkkimies. Hänen isänsä oli näyttelijä ja ohjaaja John Derek. ==Lähteet== * Luokka:Yhdysvaltalaiset televisiokäsikirjoittajat Luokka:Vuonna 1953 syntyneet Luokka:Elävät henkilöt
Marttyyrit (elokuva)

Marttyyrit (Martyrs) on ranskalainen kauhuelokuva vuodelta 2008. Sen ohjasi Pascal Laugier. Pääosissa ovat Mylène Jampanoï ja Morjana Alaoui. == Juoni == Kateissa ollut pikkutyttö pelastetaan hylätystä teurastamosta. Järkyttynyt tyttö ei pysty kertomaan mitään kaappauksestaan. Sairaalassa hän ystävystyy Anna-nimisen tytön kanssa ja saa jälleen elämästä kiinni. 15 vuotta myöhemmin tyhjäkatseinen ja raivohullu nuori nainen tappaa perheen heidän kotitalossaan syvällä metsässä. == Näyttelijöitä == ==Lähteet== == Aiheesta muualla == * Virallinen sivusto Luokka:Ranskalaiset kauhuelokuvat Luokka:Vuoden 2008 ranskalaiset elokuvat
Mies joka tiesi liikaa

Mies joka tiesi liikaa voi tarkoittaa seuraavia asioita: * Mies joka tiesi liikaa, Alfred Hitchcockin ohjaama elokuva vuodelta 1934 (pääosissa Leslie Banks ja Edna Best) * Mies joka tiesi liikaa, Alfred Hitchcockin ohjaama elokuva vuodelta 1956 (pääosissa James Stewart ja Doris Day) * Mies joka tiesi liikaa, suomalaismuusikko Paajasen studioalbumi.
Muswell Hillbillies

Muswell Hillbillies on The Kinks -yhtyeen marraskuussa 1971 julkaistu studioalbumi ja samalla sen ensimmäinen RCA Recordsille tekemä levytys. Albumi on nimetty Lontoossa sijaitsevan Muswell Hillin kaupunginosan mukaan, jossa yhtyeen jäsenet, veljekset, Ray Davies ja Dave Davies varttuivat ja yhtye alun perin perustettiin 1960-luvun alussa. Albumin kansikuva otettiin kuitenkin yli kahden mailin päässä Muswell Hillistä. Itse nimi on väännös yhdysvaltalaisesta The Beverly Hillbillies -tv-sarjasta.Albumin vuoden 1998 painoksen kansilehtinen. Vaikka uusi levy-yhtiö RCA todennäköisesti janosi Kinksiltä hittisinglejä 1960-luvun tapaan, Ray Davies kuitenkin suuntasi kaiken luovuutensa itse albumiin, ilman tarkoitustakaan tehdä hittisingleä. RCA olisi myös toivonut albumista kaupallista, mutta Davies kieltäytyi tästä. Levyn teemana ovat turhautuneisuus ja elämän varjopuolet aiheinaan muun muassa mielenterveysongelmat (”Acute Schizophrenia Paranoia Blues”), laihduttaminen (”Skin and Bone”) ja viinan vaarat (”Alcohol”). Yhtyeen soundissa uutta olivat puhallinsovitukset, joista vastasi Mike Cotton Sound -jazztrio. Ray Davies halusi Kinksin äänimaailmaan perinteistä jazzsoundia.Everybody's in Show-Biz -albumin vuoden 1998 painoksen kansilehtinen. ==Julkaisu ja menestys== Muswell Hillbillies julkaistiin Yhdysvalloissa 24. marraskuuta 1971 ja yhtyeen kotimaassa Isossa-Britanniassa kaksi päivää myöhemmin. Britanniassa albumilta ei julkaistu yhtäkään singleä. Albumi ei noussut listoille Britanniassa (top 40) ja myi heikosti myös Yhdysvalloissa (sijoitus 100.), mikä oli pettymys edellisalbumin, Lola versus Powerman..., kohtuullisen menestyksen jälkeen. Ray ja Dave Davies ovat kuitenkin molemmat myöhemmin ilmoittaneet kiintymyksensä Muswell Hillbilliesiin. Vuonna 1998 julkaistun uusintapainoksen kansilehtisessä Ray Davies pitää albumia jopa yhtyeen parhaana ja ”työväenluokkaisimpana”. Dave Davies puolestaan kertoo rakastavansa albumia. ==Kappaleet== *Kaikki kappaleet kirjoittanut Ray Davies. A-puoli # # # # # # B-puoli # * # # # # # ===Vuoden 1998 uusintapainoksen bonuskappaleet=== # * # ==Kokoonpano== ===The Kinks=== *Ray Davies – laulu, kitara *Dave Davies – kitara, laulu *John Dalton – bassokitara *Mick Avory – rummut *John Gosling – kosketinsoittimet ===Vierailijat=== Mike Cotton Sound raidoilla 2 ja 5: *Mike Cotton – trumpetti *Alan Holmes – klarinetti *John Beecham – pasuuna, tuuba ==Lähteet== Luokka:The Kinksin albumit Luokka:Vuoden 1971 albumit
Taxi zum Klo

Taxi zum Klo on saksalainen elokuva vuodelta 1981 jonka on ohjannut ja käsikirjoittanut Frank Ripploh. Ripploh esittää myös elokuvan pääosaa. Elokuva on tarina opettajasta, jonka yksityiselämän seikkailut ja sangen pirteä seksielämä ovat kovassa kontrastissa hänen työelämänsä imagon kanssa. Taxi zum Klo on merkittävä ajankuva Berliinin homojen elämästä ennen aidsia. Ripplohin mukaan elokuva on paljolti omaelämäkerrallinen. ==Rooleissa== * Frank Ripploh – Frank Ripploh * Bernd Broaderup – Bernd * Orpha Termin * Peter Fahrni – bensa-aseman poitsu * Dieter Godde * Klaus Schnee * Bernd Kroger * Markus Voigtlander * Irmgard Lademacher * Gregor Becker * Marguerite Dupont * Eberhard Freudenthal * Beate Springer * Millie Büttner * Gitta Lederer ==Lähteet== ==Aiheesta muualla== * Luokka:Elokuvat seksuaali- ja sukupuolivähemmistöistä Luokka:Vuoden 1981 saksalaiset elokuvat Luokka:Saksalaiset draamaelokuvat
Karol Križan

Karol Križan (s. 5. kesäkuuta 1980, Žilina, Tšekkoslovakia) on slovakialainen jääkiekkoilija, joka on pelannut urallaan Slovakian, Ruotsin, Sveitsin, Italian ja Norjan pääsarjassa sekä monikansallisessa MOL-liigassa. Slovakian- mestaruuden hän on voittanut kahdesti, 2001 HK 32 Liptovský Mikulášissa ja 2005 HKm Zvolenissa. Ruotsin-mestaruuden hän on voittanut MODOssa 2007. Slovakian joukkueessa Križan on pelannut viidet MM-kilpailut ja yhdet olympialaiset. == Lähteet == * Luokka:Slovakialaiset jääkiekkomaalivahdit Luokka:Vuonna 1980 syntyneet Luokka:Elävät henkilöt
Mies joka tiesi liikaa (vuoden 1956 elokuva)

Mies joka tiesi liikaa (The Man Who Knew Too Much) on Alfred Hitchcockin ohjaama yhdysvaltalainen jännityselokuva vuodelta 1956. Se on uudelleenfilmatisointi Hitchcockin saman nimisestä elokuvasta vuodelta 1934. Elokuva sai parhaan laulun Oscar-palkinnon Doris Dayn esittämästä kappaleesta "Whatever Will Be, Will Be (Que Sera, Sera)". == Juoni == Lääkäri Benjamin McKenna on lomalla Marrakechissa Ranskan Marokossa vaimonsa Jon ja poikansa Hankin kanssa. He tutustuvat siellä brittiläiseen Draytonin pariskuntaan ja ranskalaiseen Louis Bernardiin. Kaikki sopivat yhteisestä illallisesta Casablancassa, mutta Bernard ei tule heidän seuraansa. Seuraavana päivä he näkevät torilla, kuinka arabia puukotetaan selkään. Arabi kaatuu Benin lähelle, joka huomaa, että arabi on itse asiassa valepukuinen Bernard. Ennen kuolemaansa Bernard kuiskaa Benille salaisia tietoja suunnitellusta pääministerin salamurhasta Lontoossa. McKennat päätyvät herra Draytonin avustamana poliisiasemalle antamaan lausuntoa tapahtumista ja jättävät poikansa Hankin rouva Draytonin hoiviin. Käy ilmi, että Louis Bernard on Deuxième Bureaun eli Ranskan tiedustelupalvelun agentti. Ben saa yllättäen poliisiasemalle puhelun, jossa uhataan Hankin henkeä, mikäli hän paljastaa poliisille, mitä Bernard sanoi. Hotelliin palattuaan McKennat saavat tietää, että juuri Draytonit ovat kidnapanneet heidän poikansa ja lähteneet Englantiin. McKennat lähtevät heidän peräänsä. Ainoana johtolankana nimi Ambrose Chappell Ben lähtee tapaamaan samannimistä miestä, joka osoittautuu täysin vääräksi henkilöksi eli eläintentäyttäjäksi. Jo keksii, että Ambrose Chapel onkin Ambrose-niminen kappeli. Kappelin henkilökuntana ovat Draytonit, ja Hankia pidetään vankina siellä. Marrakechista on värvätty ranskalainen palkkamurhaaja, joka saa tarkat ohjeet toimia Albert Hallissa pidettävän konsertin musiikin mukaisesti, jotta laukaus ei kuulu. Royal Albert Hallissa salamurhaaja kieltää Jota puuttumasta hänen suunnitelmiinsa, mutta viime hetkellä Jo kirkaisee ja pelastaa siten murhan kohteeksi suunnitellun pääministerin hengen. Suurlähetystössä pääministeri kiittää Jota ja pyytää häntä laulamaan jonkin laulun. Jo valitsee ”Que Sera Sera” -kappaleen, jonka hän tietää Hankin tuntevan ja toivoo siten pelastavansa suurlähetystöön vangiksi siirretyn poikansa. Tämä onnistuukin katuvan rouva Draytonin avustuksella.Harris & Lasky 1976, s. 179–181. == Näyttelijät == === Cameoroolit === Alfred Hitchcockin cameorooli on noin 25 minuuttia elokuvan alusta. Hänet nähdään selin marokkolaisella torilla katsomassa akrobaatteja. Bernard Herrmannilla, elokuvan musiikin säveltäjällä, on myös cameorooli kapellimestarina. == Lähteet == * === Viitteet === == Aiheesta muualla == * Luokka:Alfred Hitchcockin ohjaamat elokuvat Luokka:Vuoden 1956 yhdysvaltalaiset elokuvat Luokka:Yhdysvaltalaiset poliittiset trillerit Luokka:Yhdysvaltalaiset uudelleenfilmatisoinnit Luokka:Paramount Picturesin elokuvat
Rodolphe Laflamme

Toussaint-Antoine-Rodolphe Laflamme (15. toukokuuta 1827 – 7. joulukuuta 1893) oli kanadanranskalainen asianajaja, professori ja poliitikko. Laflamme oli osakkaana menestyksekkäässä Quebecin provinssissa Montrealin kaupungissa sijaitsevassa asianajotoimistossa. Hänet tunnettiin myös liberaalipuolueen kannattajana. Vuosina 1872–1878 Laflamme oli kansanedustajana Kanadan parlamentin alahuoneessa, ja hän toimi Alexander Mackenzien hallituksessa kahdessa ministerin virassa, oikeusministerinä ja veroministerinä. == Lähteet == *Elämäkerta Dictionary of Canadian Biography Onlinessa *Kanadan parlamentti: Rodolphe Laflamme Luokka:Kanadan liberaalipuolueen poliitikot Luokka:Kanadan edustajainhuoneen jäsenet Luokka:Kanadan ministerit Luokka:Kanadalaiset professorit Luokka:Kanadalaiset asianajajat Luokka:Vuonna 1827 syntyneet Luokka:Vuonna 1893 kuolleet
Kaela Kimura

Kaela Kimura (, oik. , s. 24. lokakuuta 1984) on japanilainen pop- ja rocklaulaja. Hänen äitinsä on japanilainen ja isänsä brittiläinen. Hänen albuminsa Scratch on noussut Japanin listan ykköseksi. == Albumit == * * * * * * * * * * * Luokka:Japanilaiset laulajat Luokka:J-pop Luokka:Vuonna 1984 syntyneet Luokka:Elävät henkilöt
Ron Friedman

Ron Friedman (s. 1. elokuuta 1932) on yhdysvaltalainen Emmy-ehdokkuuden saanut käsikirjoittaja, joka aloitteli uraansa televisiossa 1960-luvulla. Hän muun muassa käsikirjoitti elokuvat The Transformers: The Movie ja Action Force: The Movie, sekä lukuisia televisiosarjoja, kuten Salainen agentti 86, Vaimoni on noita, Onnen päivät, Wonder Woman, Charlien enkelit, G. I. Joe: A Real American Hero, Zorro ja Rautamies. ==Lähteet== * Luokka:Yhdysvaltalaiset televisiokäsikirjoittajat Luokka:Vuonna 1932 syntyneet Luokka:Elävät henkilöt
Len Uhley

Len Uhley on yhdysvaltalainen Emmy-ehdokkuuden saanut käsikirjoittaja, joka aloitteli uraansa televisiossa 1980-luvulla Disneyn parissa. Sittemmin 2000-luvun aikana Uhley on tehnyt töitä enimmäkseen Warner Bros. Animationille. Hän on muun muassa käsikirjoittanut jaksoja animaatioihin Kummikarhut, Ankronikka, Pilipalipilotit, Varjoankka, X-Men, Rautamies, Maa aikojen alussa 7 – Kylmän tulen kivi, X-Men: Evolution, Justice League, Ozzy & Drix, Static Shock, Loonatics Unleashed, The Batman, Transformers: Animated, Wolverine and the X-Men ja Iron Man: Armored Adventures. ==Lähteet== * Luokka:Yhdysvaltalaiset televisiokäsikirjoittajat Luokka:Marvel-animaatioiden tekijät Luokka:Syntymävuosi puuttuu Luokka:Elävät henkilöt
Robert Tapert

Robert Gerard ”Rob” Tapert (s. 14. toukokuuta 1955) on yhdysvaltalainen tuottaja, käsikirjoittaja ja ohjaaja. Opiskellessaan ekonomiaa Michiganin osavaltionyliopistossa Tapert tutustui Sam Raimiin, joka oli Tapertin huonekaverin Ivan Raimin veli. Sam Raimi sai Tapertin kiinnostumaan elokuva- alasta, ja myöhemmin Tapert on tuottanut useita Raimin ohjaamia elokuvia, kuten Evil Dead, Darkman ja The Gift – Enne. Lisäksi Tapert ja Raimi tuottivat yhdessä televisiosarjoja Hercules ja Xena, joiden muutamia jaksoja Tapert myös käsikirjoitti ja ohjasi. Tapert on ollut naimisissa näyttelijä Lucy Lawlessin kanssa vuodesta 1998 lähtien. Heillä on kaksi lasta, vuosina 1999 ja 2002 syntyneet pojat. ==Filmografia== * Evil Dead (1981) * Evil Dead II (1987) * Darkman (1990) * Pimeyden armeija (1992) * Nopeat ja kuolleet (1995) * Hercules (1995–1999) * Xena (1995–2001) * The Gift – Enne (2000) * Kauna (2004) * Boogeyman (2005) * Kauna 2 (2006) ==Aiheesta muualla== * * Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1955 syntyneet Luokka:Elävät henkilöt
Donald F. Glut

Donald F. Glut (s. 19. helmikuuta 1944 Pecos, Texas) on yhdysvaltalainen televisiokäsikirjoittaja ja elokuvaohjaaja, joka on myös tehnyt muutamia näytelmärooleja elokuvissa, toiminut elokuvatuottajana ja tehnyt sarjakuvia. Hän muun muassa loi He-Manin ja suurimman osan Masters of the Universe -sarjasta. ==Lähteet== ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset televisiokäsikirjoittajat Luokka:Vuonna 1944 syntyneet Luokka:Elävät henkilöt
EDTA

EDTA eli etyleenidiamiinitetraetikkahappo (C10H16N2O8) on aminohappo, jolla on useita käyttötarkoituksia teollisuudessa ja lääketieteessä. EDTA muodostaa kompleksiyhdisteen useiden metallien kuten kalsiumin, magnesiumin, alumiinin, raudan, lyijyn, kuparin, mangaanin, tinan ja sinkin ionien kanssa. == Synteesi == F. Munz kehitti vuonna 1935 menetelmän EDTA:n valmistamiseksi. Siinä etyleenidiamiinia käsiteltiin kloorietikkahapolla ja natriumhydroksidilla. Menetelmän huono puoli oli, että EDTA:n sekaan jäi natriumkloridia. Nykyään ainetta valmistetaan teollisesti etyleenidiamiinista, formaldehydistä ja sinihaposta tai natriumsyanidista. == Käyttö == Kelaatio-hoidossa käytetään EDTA:ta sitomaan metalli-ioneja hoidettaessa lyijymyrkytyksiä tai hyperkalsemiaa. EDTA:ta käytetään muun muassa veden kovuuden määrittämiseen kompleksometrisellä titrauksella. EDTA muodostaa magnesium- ja kalsiumionien kanssa kompleksiyhdisteen ja indikaattorina käytettävän eriokromimusta T:n väri muuttuu. Hapon kulutuksen perusteella voidaan määrittää veden kovuus. Lääketieteessä EDTA:ta käytetään muun muassa tutkittaessa munuaisten toimintaa. Potilaaseen ruiskutetaan EDTA:n ja radioaktiivisen kromi-51-isotoopin seosta. Natriumedetaattia eli EDTA:ta on käytetty vesihuuhteluliuoksen apuaineena silmien kalkkivammoissa. EDTA:n vaikutus perustuu siihen, että se sitoo eli neutralisoi kalsiumin vaikutuksen.Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1 (s. 227) EDTA:ta käytetään yleisesti verinäyteputkien lisäaineena estämässä veren hyytyminen. Näyte ei saa hyytyä kun tutkitaan ja lasketaan verisoluja. Muita aineen ja sen natriumsuolan käyttökohteita ovat sovellukset metalliteollisuudessa ja erilaisten kemikaalien valmistuksessa. == Käyttöturvallisuus == EDTA aiheuttaa hengitettynä hengenahdistusta ja nieltynä huonoa oloa. Kuumentuessaan aine hajoaa, jolloin syntyy muun muassa typen oksideja. EDTA:n epäillään myös aiheuttavan silmä-ärsytystä. EDTA imeytyy ihon kautta äärimmäisen heikosti. Lisäksi se metaboloituu vain vähän ja poistuu elimistöstä nopeasti. == Ympäristövaikutukset == EDTA on lievästi myrkyllistä kaloille ja muille vesieliöille. EDTA:n epäillään olevan ympäristölle haitallinen, koska sillä on kyky imeä ja kuljettaa raskasmetalleja ja se on heikosti biohajoava. EDTA:ta ei tästä huolimatta pidetä pysyvänä eikä biokertyvänä yhdisteenä. EDTA:n raskasmetalleihin liittyvä riski on olemassa siinä tapauksessa, että EDTA-raskasmetallikompleksit päätyvät pohjasedimentteihin. == Lähteet == == Aiheesta muualla == *EDTA:n käyttöturvallisuustiedote, Sigma Aldrich, viitattu 28.1.2015. * Klinga, M. & Näsäkkälä, M. (2006). Epäorgaanisen kemian perustyöt II. Helsinki: Epäorgaanisen kemian osasto, Kemian laitos, Helsingin yliopisto, Yliopistopaino, s. 9–12, 35–37. Luokka:Aminohapot
Kotimaan sävel

Kotimaan sävel on Henry Theelin kokoelmalevy, johon on koottu vanhoilta savikiekoilta kappaleita vuosilta 1942–1952. == Kappaleet == # Keinumorsian # Ensi kerran kun sua suutelin # Joka ainoa hetki # Anna-Lisa # Maria de bahia # La Cucaracha # Tummasilmä senorita # Tähti ja meripoika # Kevätyön serenadi # Kom så stilla # Laulajan jenkka # Tähdenlento # Koskaan en koskaan # Aatoksin armahin # Toivetangoni # Kesätuuli # Sua lemmin kuin järjetön mä oisin # Aaveratsastajat # Meren äärellä - kuutamossa # Pyydän anteeksi # Kotimaan sävel # Unteni vaalea lilja # Maria # Pääskyjen lähtiessä # Yön laulu # Syyspihlajan alla # Syksyn ajatuksia Luokka:Vuoden 2008 kokoelma-albumit Luokka:Henry Theelin albumit
Tarzan ja Oparin aarteet

Tarzan ja Oparin aarteet (Tarzan and the Jewels of Opar) on Edgar Rice Burroughsin viides Tarzan-romaani. Tarina julkaistiin ensin All-Story Cavalier Weekly -lehden jatkosarjana marras–joulukuussa 1916. Kirjana sen julkaisi ensimmäisenä A. C. McClurg & Co. vuonna 1918.http://www.erblist.com/erblist/tzoparsum.html Suomeksi kirjan julkaisi Karisto A. J. Salosen suomentamana vuonna 1923. Seppo Ilmarin suomennoksen ovat julkaisseet Taikajousi vuonna 1966, Kauppakirjapaino vuonna 1971, WSOY vuonna 1974 ja Kirjayhtymä vuonna 1990Suomenkielisen sf-, fantasia- ja kauhukirjallisuuden bibliografia. ==Lähteet== ==Aiheesta muualla== *Tarzan ja Oparin aarteet Gutenberg-projektissa *Edgar Rice Burroughs Summary Project page for Tarzan and the Jewels of Opar Luokka:Edgar Rice Burroughsin romaanit Luokka:Tarzan-kirjat
Roger Craig Smith

Roger Craig Smith (s. 11. elokuuta 1975 Orangen piirikunta, Kalifornia) on yhdysvaltalainen ääninäyttelijä. Hänen tunnetuimpiaan äänirooleja ovat Chris Redfield Resident Evil -pelisarjassa, Ezio Assassin’s Creed II:ssa, Sonic the Hedgehog Sonic the Hedgehog -pelisarjassa, sekä Batman Batman: Arkham Originsissa.Exclusive Interview with Roger Craig Smith, the Voice of Batman in Arkham Origins superherohype.com 23.10.2013 Viitattu 24.12.2013 ==Ura== Smith kasvoi Orangen piirikunnassa, Kaliforniassa ja opiskellessaan collegessa hän työskenteli stand up -koomikkona. Collegen jälkeen Smith opiskeli Chapmanin yliopistossa, josta hän valmistui vuonna 2003 elokuvakäsikirjoittajaksi. Myöhemmin Smithin agentti kehotti häntä siirtymään ääninäyttelijäksi stand up -komiikan parista. Tämän myötä Smith opiskeli muun muassa Bob Bergenin opissa animaatiossa ääninäyttelemistä ja Sylvia Aimeriton opissa mainos- ja kertojan äänityötä. Sittemmin hän on tehnyt äänirooleja niin animeen, kuin alkuperäisiin animaatoihin ja videopeleihin, kuten Naruto, Celebrity Deathmatch, Metal Gear Solid 4: Guns of the Patriots , Wolverine and the X-Men ja Tekken 6. Vuonna 2009 Smith oli Duken äänenä elokuvaan perustuvassa videopelissä G.I. Joe: The Rise of Cobra. Smithistä tuli vuonna 2010 myös kolmas Sonic the Hedgehogin ääninäyttelijä videopeleissä Jason Anthony Griffithin jälkeen Sonic Colorsin myötä. Smith on toiminut myös Chris Redfieldin äänenä Resident Evil -pelisarjassa, Ezio Auditore da Firenzen äänenä Assassin’s Creed -pelisarjassa ja Batmanin äänenä Batman: Arkham Originsissa. Smith on ääninäytellyt Kapteeni Amerikkaa useissa animaatiosarjoissa ja videopeleissä vuodesta 2012 lähtien. ==Lähteet== ==Aiheesta muualla== * Roger C. Smith CrystalAcidsissa * Roger Craig Smith Anime News Networkissa Luokka:Yhdysvaltalaiset ääninäyttelijät Luokka:Yhdysvaltalaiset stand up -koomikot Luokka:Videopelien ääninäyttelijät Luokka:Vuonna 1975 syntyneet Luokka:Elävät henkilöt